**Telki község**

**Polgármester**

**Előterjesztés**

**Telki Kultúra Alapítvány támogatási keret módosítása**

**Az előterjesztés mellékletei:** 1 db

**Az előterjesztést tárgyalja**: Pénzügyi Bizottság

**Az előterjesztés elfogadása**: egyszerű többségű szavazatot igényel.

Telki Község Képviselő-testülete a közművelődési feladatok megvalósítására közművelődési megállapodást kötött a Telki Kultúra Közhasznú Alapítvánnyal.

A megállapodás 12**.** pontja szabályozza, hogy

*„ A Képviselő-testület a 9-10. pontban meghatározott feladatok ellátásához, az éves költségvetésében meghatározásra kerülő, egyösszegű támogatást biztosít az Alapítvány számára.*

*A támogatás összegének folyósítására a rendezvényeknek, a költségek jelentkezésének megfelelően, arányosan kerül sor.*

*Az Alapítványt megilleti az a jog, hogy az egyes rendezvények között pénzügyi átcsoportosításokat hajtson végre.*

Az Alapítvány munkáját az elmúlt években a Nemzeti Művelődési Intézet kulturális közmunka programjában résztvett és foglalkoztatott kulturális közmunkás segítette. Az NMI kultúrális közmunka foglalkoztatási programja 2018. júniusában megszűnt, így a foglalkoztatás is megszűnt.

Az Alapítvány munkájában azonban elengedhetetlen a segítő közreműködése. Az Alapítvány részére a képviselő-testület által biztosított költségvetési keret átcsoportosításával ( a 2018.évi rendezvénynaptár elkészítésére biztosított keret felhasználásával, mivel annak fedezetét az önkormányzat saját költségvetésből biztosította ) lehetőség lenne a külső segítő bevonására.

Telki, 2018. szeptember 17.

Deltai Károly

polgármester

**Határozati javaslat**

**Telki község**

**Képviselő-testülete**

**/ 2018. (IX .) Öh. számú**

**határozata**

**Telki Kultúra Alapítvány támogatási keret módosítása**

Telki Község Képviselő-testülete úgy határoz, hogy a Telki Kultúra Alapítvány részére a közművelődési feladatok megvalósítására kötött közművelődési megállapodás alapján a 2018.évi költségvetésben biztosított 8.970.000.- Ft összegű költségvetési támogatás felhasználásának módosítását támogatja, a 2018.évi Rendezvénynaptár készítésére biztosított keretet az Alapítvány külső szervezői feladataira átcsoportosítja.

Határidő: azonnal

Felelős: Polgármester